ЗДРАВСТВЕНИ ЦЕНТАР ВРАЊЕ

Јована Јанковића Лунге бр.1

Број: 04-1301

Датум: 31.03.2017.год.

**Предмет:** Појашњење конкурсне документације за јавну набавку добара – санитетски материјал (галенски препарати), ЈН 09/17, за коју је позив за подношење понуда објављен на Порталу јавних набавки и интернет страници наручиоца 06.03.2017. год.

На адресу наручиоца је 30.03.2017.г. примљен захтев број 04-1238 за додатним информацијама или појашњењима конкурсне документације за јавну набавку санитетског материјала (галенски препарати), следеће садржине:

**Питање:** Наручилац је конкурсном документацијом **т**ражио додатни услов за учешће у поступку јавне набавке:

Возило за дистрибуцију које има термоизолациони простор са регулацијом температуре товарног простора. Као доказ за испуњење овог услова тражи се Сертификат Агенције за безбедност саобраћаја, као и копија саобраћајне дозволе за предметно возило.

Ми, у нашем власништву имамо класично транспортно - доставно возило. Приликом транспотра лекова и /или других производа, који захтевају чување на одређеној температури, користе се преносни фрижидери. Провера температуре у преносном фрижидеру врши се data loggerom, а подаци о контролисаној температури се описују у образац. По очитавању температурне листе, организациона јединица резултате у електронској или папирној форми чува годину дана.Data loggeri се редовно проверавају чиме добијамо доказ да функционишу исправно и континуирано дају тачне и поуздане резултате. Еталонирање data loggerom врши Акредитована лабораторија за еталонирање, Физички факултет –Униврезитет у Београду, једном годишње. Ту документацију вам можемо доставити.

У складу са чланом 76.ст.6 Закона о јавним набавкама, а с обзиром на то да су сви законом тражени услови за пренос лекова и на овај наведени начин испуњени, и да у погледу законитости не постоје препреке за овакав вид транспорта лекова, молимо Вас да извршите одређене измене конкурснсе документације у складу са горе наведеним чињеницама.

**Одговор**: За наручиоца је прихватљиво да се услов о безбедном транспорту галенских препарата врши и на начин како је потенцијални понуђач предложио, па се у складу са тим врши измена конкурсне документације, па сада гласи:

**Доказивање додатних услова за учешће у поступку јавне набавке:**

Услов: Возило за безбедан транспорт предмета набавке

Доказ: Сертификат Агенције за безбедност саобраћаја, као и копија саобраћајне дозволе за предметно возило **или** Сертификат издат од Акредитоване лабораторије за еталонирање да data loggeri исправно функционишу и копија саобраћајне дозволе за доставно возило.

 Комисија за јавну набавку

 санитетског материјала (галенски препарати) ЈН 09/17